Terebrogaster

Terebrogaster er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

Utseende 
Middelsstore (21-28 millimeter, hunnene noe større enn hannene), ovale, blanke oldenborrer. Hode, pronotum og bein er brunsvarte, dekkvingene brune. Oversiden er tett og grovt punktert uten påfallende hår hos hannene. Hunnene har et uttrukket eggleggingsrør som stikker ut bak dekkvingene, og dekkvingene har tydelig hårkledning i den bakre delen.

Levevis 
Slekten er funnet mellom 840 og 1300 meter over havet. Larvene lever i jorda som vanlig for oldenborrer.

Utbredelse 
Slekten er utbredt på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Leucopholini Burmeister, 1855
 Slekten Terebrogaster Lacroix, 1989
 Terebrogaster pygidialis (Waterhouse, 1882)
 Terebrogaster squalida Lacroix, 1989

Kilder 
 hannetons.fr - beskrivelse av arten (på fransk)

Eksterne lenker 
 

Oldenborrer
Biller formelt beskrevet i 1989
Dyr formelt beskrevet av Jean-Pierre Lacroix